b'\n_START_ARTICLE_\nWilhelm Windelband\n_START_PARAGRAPH_\nWilhelm Windelband (11. toukokuuta 1848, Potsdam \xe2\x80\x93 22. lokakuuta 1915) oli saksalainen uuskantilainen filosofi, joka kuului Badenin koulukuntaan._NEWLINE_Windelband muistetaan nyky\xc3\xa4\xc3\xa4n ennen kaikkea h\xc3\xa4nen kehitt\xc3\xa4mist\xc3\xa4\xc3\xa4n termeist\xc3\xa4 nomoteettinen ja idiografinen, joita k\xc3\xa4ytet\xc3\xa4\xc3\xa4n psykologiassa ja muilla aloilla, vaikkakaan ei v\xc3\xa4ltt\xc3\xa4m\xc3\xa4tt\xc3\xa4 t\xc3\xa4ysin h\xc3\xa4nen alkuper\xc3\xa4isess\xc3\xa4 merkityksess\xc3\xa4\xc3\xa4n. Windelband vastusti monia muita aikansa uuskantilaisia ja katsoi, ett\xc3\xa4 "Kantin oikea ymm\xc3\xa4rt\xc3\xa4minen vaatii h\xc3\xa4nen tuolle puolelleen menemist\xc3\xa4"._NEWLINE_Windelband tukeutui Kantin tuon puolen tavoittelussa sellaisiin filosofeihin kuin Hegel, Herbart ja Lotze. Heinrich Rickert liitet\xc3\xa4\xc3\xa4n l\xc3\xa4heisesti Windelbandiin. Windelbandin oppilaisiin kuului paitsi huomattavia filosofeja my\xc3\xb6s sosiologeja kuten Max Weber ja teologeja kuten Ernst Troeltsch.'